Në bazë të nenit 10 nga Statuti i Lidhjes Socialdemokrate të Maqedonisë, shpallet:

 **THIRRJE PUBLIKE**

**për vetëkandidim të kandidatëve për këshilltarë të komunave dhe këshilltarë të Qytetit të Shkupit për zgjedhjet lokale të vitit 2021**

Lidhja Socialdemokrate e Maqedonisë ka filluar me procedurën për përcaktimin e kandidatëve për këshilltarë të komunave dhe këshilltarë të Qytetit të Shkupit për zgjedhjet lokale të vitit 2021. Në përputhje me të lartpërmendurat ofrojmë mundësi për vetëkandidim edhe për personalitete që nuk janë pjesë e LSDM-së.

Për këtë qëllim i ftojmë të gjithë individët e interesuar, të ndershëm dhe të respektuar, kredibil dhe të njohur në mjedisin lokal, që i mbështesin politikat tona dhe kanë ide për t’i avancuar ato, persona që i ndajnë vlerat dhe idealet e njëjta socialdemokrate, të vetëkandidohen si këshilltarë të komunave ose këshilltarë të Qytetit të Shkupit për zgjedhjet lokale të vitit 2021.
Kandidatët e Lidhjes Socialdemokrate të Maqedonisë për këshilltarë të komunave dhe këshilltarë të Qytetit të Shkupit për zgjedhjet lokale të vitit 2021, duhet t’i plotësojnë kriteret si në vijim:

* Të jenë në moshë madhore, pra të kenë mbushur 18 vjet
* Të kenë aftësi për punë
* Kandidatë për këshilltarë të komunave mund të jenë qytetarët me vendbanim të përhershëm në komunat dhe Qytetin e Shkupit ku zhvillohen zgjedhjet
* Të gëzojnë respekt dhe kredibilitet në bashkësinë lokale dhe rajonin ku jetojnë, ta kenë mbështetjen e të gjitha bashkësive etnike;
* Respektim dhe vlerësim i principeve dhe vlerave të një shoqërie për të gjithë qytetarët;
* Të jenë të respektueshëm, të ndershëm dhe profesionistë në hapësirat ku punojnë;
* Të posedojnë vlera dhe kapacitet shtesë për mobilizimin e qytetarëve;
* Në tërësi t’i respektojnë parimet dhe principet në të cilat bazohet Lidhja Socialdemokrate e Maqedonisë;
* Të nënshkruajnë deklaratë për pranim dhe respektim të Kodit etik të LSDM-së dhe të njëjtin ta respektojnë në tërësi;
* Deklaratë për pranimin e kandidaturës dhe detyrimeve për anëtar të këshillit nga radhët e LSDM-së;

Me paraqitjen e vetëkandidaturës për këshilltar të komunës ose për këshilltar të Qytetit të Shkupit për zgjedhjet lokale të vitit 2021, në formë letre detyrimisht dorëzon:

1. Biografi/CV të standardizuar;

2. Letër motivuese për qëllimin;

3. Deklaratë për pranimin dhe respektimin e Kodit Etik të LSDM-së

4. Deklaratë për pranimin dhe kandidaturës dhe detyrimeve për anëtar të këshillit nga radhët e LSDM-së

Kandidatët e interesuar, kandidaturat e tyre (me të gjithë dokumentacionin e bashkangjitur në formë letre, në zarf të mbyllur me mbishkrim Vetëkandidaturë për këshilltar të komunës\_\_\_\_\_\_\_\_ ose vetëkandidaturë për këshilltar të Qytetit të Shkupit për zgjedhjet lokale të vitit 2021) duhet t’i dorëzojnë deri më 25.08.2021, tek Këshilli ekzekutiv dhe Këshilli qendror i Lidhjes Socialdemokrate të Maqedonisë, në selinë e LSDM-së në rr. Bihaqka, numër 8, Shkup.

Informata dhe formularë shtesë për kompletimin e dokumentacionit (Deklaratë për pranimin dhe respektimin e Kodit etik të LSDM) janë të publikuara në web-faqen e Lidhjes Socialdemokrate të Maqedonisë [www.sdsm.org.mk](http://www.sdsm.org.mk).

Me respekt,

**Lidhja Socialdemokrate e Maqedonisë**